Vaheraha kasutuselevõtt, mis eemaldas Läti ja Leedu järk-järgult rublatsoonist, lubas neil asuda teostama oma rahapoliitikat. Lätis kujunes see juba 1992. aasta sügisel restriktiivseks. Oktoobris tõstis Läti  Pank refinantseerimisintressi 120 protsendini, kuigi ka see oli reaalset inflatsiooni arvestades tol momendil negatiivne. Seejärel rublise kurss välisvaluutade suhtes stabiliseerus ning hakkas alates 1993. aasta algusest isegi tugevnema (vt. tabel 3).